Alias (TV-serie)

Alias er en amerikansk TV-serie som ble sendt i fem sesonger på ABC fra 2001 til 2006. Det er skaperen av Lost, J.J. Abrams, som står bak serien.

 Handling 
Syv år før den første episoden var Sidney Bristow (spilt av Jennifer Garner) student ved college. Men blir kontaktet av noen hun tror kommer fra Central Intelligence Agency (CIA) sim gir henne jobb som spion. Hun blir deretter tildelt en enhet kalt SD-6, som hun ble fortalt var en hemmelig "Black Ops"-seksjon av CIA. I den første episoden av serien forteller hun sin forlovede Danny Hecht (spilt av Edward Atterton) at hun er en spion. Men ettersom hun avslører SD-6s eksistens for ham, blir Danny myrdet av SD-6. Sydney oppdager også at faren hennes Jack Bristow også er en SD-6-agent, og at SD-6 ikke er en del av CIA. I stedet er dette en del av Alliance of Twelve, en organisasjon som er en fiende av USA. Sydney bestemmer seg for å tilby sine tjenester til den virkelige CIA, som en dobbeltagent. Hun begynner derfor på den lange og vanskelige oppgaven med å ødelegge SD-6 fra innsiden.

Underveis utvikler Sydneys også et forhold til hennes CIA-kontakt Michael Vaughn, som hun i begynnelsen var skeptisk til. Den andre sesongen begynner med å introdusere Irina Derevko, moren til Sydney, som snart blir en viktig person i serien. Midtveis i den andre sesongen klarte Sydney å ødelegge SD-6 og begynte som en vanlig agent for CIA. Men hun fortsetter jakten på den tidligere SD-6-lederen Arvin Sloane, hans medarbeider Julian Sark, og andre karakterer. I andre halvdel av sesong 2 avsløres det at Francie Calfo - Sydneys beste venn - faktisk hadde blitt myrdet og erstattet av Allison Doren, en kvinne som ble forvandlet til å se nøyaktig ut som den virkelige Francie. Allison kunne derfor spionere på Sydney og Will.

Mot slutten av sesongen ble Will muligens drept, og Sydney myrdet Allison og deretter falt hun bevisstløs. Sydney våkner deretter to år senere i Hongkong, uten å huske de to årene som har gått. Hun oppdager snart at alle vennene hennes og CIA trodde at hun var død, og Vaughn har funnet en ny kjærlighet og er nå gift med en annen kvinne. Den tredje sesongen finner sted to år etter hendelsene i sesong 2. DNA fra en hardt forbrent kropp blir brukt for å bevise hennes død ovenfor familie og venner. Sannheten er imidlertid at Sydney ble kidnappet av en terror-organisasjon kalt The Covenant, som forsøkte å hjernevaske henne til å tro at hun var en leiemorder ved navn Julia Thorne. Til slutt fikk Sydney frivillig slettet hukommelsen sin fra de to siste årene, i et forsøk på å glemme noen av gjerningene hun ble tvunget til å utføre som Julia Thorne.

Når Sydney kommer seg, får hun igjen rollen sin i CIA. I sesong 4 har Sydne avdekket et sjokkerende, klassifisert dokument kalt "S.A.B. 47 Project" som skal ha gitt Jack Bristow fullmakt til å henrette Sydneys mor. Sesong 4 blir avsluttet med at Vaughn avslører en sjokkerende hemmelighet: Navnet hans er egentlig ikke Michael Vaughn. Hans første møte med Sydney var egentlig ikke tilfeldig, og at hans troskap ligger ikke fullt og helt hos CIA. Men før han rekker å røpe mer informasjon, krasjer en annen bil inn i deres bil - og sesongen er over. Når sesong fem begynner, blir Vaughn bortført. Sydney får vite at Vaughn er mistenkt for å være en dobbeltagent. Men han kontakter igjen Sydney, og sier at hans virkelige navn er André Michaux. Han avslører at han etterforsker en hemmelig operasjon kjent som Prophet Five, som på et tidspunkt involverte hans egen far. I løpet av sesongen oppdager Sydney at hun er gravid. Vaughn blir senere skutt, og tilsynelatende drept, på ordre fra Prophet Five-agent Gordon Dean. 

 Roller 
 Jennifer Garner – Sydney Bristow (2001–2006)
 Michael Vartan – Michael Vaugh (2001–2006)
 Ron Rifkin – Arvin Sloane (2001–2006)
 Victor Garber – Jack Bristow (2001–2006)
 Kevin Weismann – Marshall Flinkman 
 Merrin Dungy – Francie (2001–2002)
 David Anders – Julian Sark (2002–2006)

 Stab 
 J.J. Abrams – Skaper, regissør, sjefsprodusent

 Referanser 

 Eksterne lenker 


Kategori:Science fiction-TV-serier fra USA
Kategori:Thrillerserier fra USA
Kategori:Actionserier fra USA
Kategori:TV-produksjoner på ABC
Kategori:TV-produksjoner fra USA, fra 2000-årene